Diari Oficial de la Generalitat Valenciana


Sumari del DOGV 9570, del 06-04-2023 (2023/3735)

Extracte de la Resolució de 30 de març de 2023, del rector de la Universitat Politècnica de València, per la qual es convoca la IX edició del programa «University júnior International Entrepreneurs 5UCV» a la UPV, per a l'any 2023, per a la concessió de deu ajudes a la mobilitat per a estudiants i titulats recents de la UPV per a la realització de pràctiques internacionals d'emprenedoria, dins del marc del conveni «LLAMP 5U CV Campus de l'Emprenedoria Innovadora i Sostenible».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3735


Data del document
:   30-03-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública

Extracte de la Resolució de 30 de març de 2023, del rector de la Universitat Politècnica de València, per la qual es convoca la IX edició del programa «University júnior International Entrepreneurs 5UCV» a la UPV, per a l'any 2023, per a la concessió de deu ajudes a la mobilitat per a estudiants i titulats recents de la UPV per a la realització de pràctiques internacionals d'emprenedoria, dins del marc del conveni «LLAMP 5U CV Campus de l'Emprenedoria Innovadora i Sostenible». [2023/3735]  
  
  
  
BDNS (identif.): 686029.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/686029)  
(http://www.pap.minhap.gob.es/bdnstrans/index):  
  
Primer. Persones beneficiàries  
Poden sol·licitar les ajudes:  
a) Els titulats i titulades recents de la UPV.  
Es considera «titulat o titulada recent» qui realitza l'estada dins de l'any posterior a la finalització dels estudis a la UPV. La data de finalització d'estudis correspon a la data de lliurament/presentació del TFG, TFM o tesi doctoral, no al pagament del títol.  
b) L'alumnat de la UPV matriculat en el curs acadèmic 2022-2023, de grau, màster universitari, títol propi o doctorat.  
Que complisquen els requisits exigits en les bases de la convocatòria.  
  
Segon. Finalitat  
La finalitat d'aquesta convocatòria és la concessió d'un màxim de deu ajudes de mobilitat per a realitzar estades internacionals d'emprenedoria d'un màxim de tres mesos de duració en entitats, centres europeus d'emprenedoria o empreses consolidades i relacionades amb la idea de negoci que presente la persona beneficiària, per al desenvolupament del talent emprenedor dels estudiants i titulats i titulades recents de la UPV, en un entorn global.  
La durada de cada estada serà d'una duració mínima de dos mesos i màxima de tres mesos i podrà començar a partir de juliol de 2023 i finalitzar abans del 31 de desembre de 2023.  
  
Tercer. Bases reguladores  
Disponibles en www.ideas.upv.es  
  
Quart. Import  
La present convocatòria es finançarà per la Conselleria d'Economia Sostenible, Sectors Productius, Comerç i Treball, a través de la línia de subvenció S7864000 denominada «LLAMP 5UCV Campus de l'Emprenedor Innovador i Sostenible» dels pressupostos de la Generalitat per a 2023, amb càrrec a la partida pressupostària 966012872 422 40738 de l'oficina gestora de la Unitat d'emprenedoria IDEES UPV, per un import global màxim de 37.500 euros, aplicables a l'exercici 2023, existint crèdit pressupostari adequat i suficient.  
  
Cadascuna de les ajudes està dotada amb un màxim de 3.750 euros bruts pels tres mesos sencers d'estada. La dotació econòmica de l'ajuda estarà subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
Comença a partir de l'endemà de la publicació d'aquest extracte en el Diari Oficial de la Generalitat Valenciana. Acaba el 31 de maig de 2023.  
  
València, 30 de març de 2023. El rector: José Esteban Capilla Romá.